ᱱᱚᱵᱽᱱᱤᱛ ᱟᱫᱤᱛᱭᱚ ᱣᱟᱭᱤᱵᱟ

ᱱᱚᱵᱽᱱᱤᱛ ᱟᱫᱤᱛᱭᱚ ᱣᱟᱤᱵᱟ ᱫᱚ ᱱᱮᱯᱟᱲᱤ ᱟᱲᱟᱝ ᱨᱤᱱᱤᱡ ᱢᱤᱫ ᱱᱮᱯᱟᱲᱤ ᱦᱚᱲ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱵᱚᱸᱜᱟ ᱫᱤᱥᱚᱢ ᱟᱠᱟᱱ ᱦᱤᱨᱟ ᱫᱮᱵᱤ ᱣᱟᱤᱵᱟ ᱤᱡ ᱦᱚᱯᱚᱱ ᱮᱨᱟ ᱠᱟᱱᱟᱭ᱾ ᱦᱤᱨᱟ ᱫᱮᱵᱤ ᱫᱚ ᱱᱮᱯᱟᱲᱤ ᱦᱚᱲ ᱥᱮᱨᱮᱧ ᱨᱟᱱᱟᱠᱟᱵ ᱨᱮ ᱟᱹᱰᱤ ᱮᱱᱮᱢ ᱛᱟᱦᱮᱸ ᱠᱟᱱ ᱛᱟᱭᱟ᱾ ᱚᱱᱟᱛᱮ ᱱᱮᱯᱟᱲᱤ ᱦᱚᱲ ᱥᱮᱨᱮᱧ ᱦᱟᱨᱟᱵᱩᱨᱩ ᱨᱤᱱᱤᱡ ᱟᱹᱜᱩᱣᱟᱹᱱ ᱠᱚ ᱢᱮᱛᱟᱭᱟ᱾

 ᱜᱤᱫᱽᱨᱟᱹ ᱡᱤᱭᱚᱱ 

ᱱᱚᱵᱽᱱᱤᱛ ᱟᱫᱤᱛᱭᱚ ᱣᱟᱤᱵᱟ ᱤᱡ ᱵᱟᱵᱟ ᱧᱩᱛᱩᱢ ᱫᱚ ᱨᱚᱛᱚᱱ ᱞᱟᱞ ᱟᱫᱤᱛᱭᱚ ᱟᱨ ᱟᱭᱳ ᱧᱩᱛᱩᱢ ᱫᱚ ᱦᱤᱨᱟ ᱫᱮᱵᱤ ᱣᱟᱤᱵᱟ ᱾ ᱵᱷᱟᱨᱚᱛ ᱫᱤᱥᱚᱢ ᱣᱮᱥᱴ ᱵᱮᱸᱜᱚᱞ ᱯᱚᱱᱚᱛ ᱨᱮᱱᱟᱜ ᱫᱟᱨᱡᱤᱞᱤᱝ ᱵᱷᱤᱛᱤᱨ ᱠᱩᱨᱥᱮᱭᱳᱝ ᱧᱩᱛᱩᱢ ᱵᱩᱨᱩ ᱵᱷᱤᱛᱨᱤ ᱵᱟᱡᱟᱨ ᱨᱮ ᱟᱭᱳ ᱟᱨ ᱵᱟᱵᱟ ᱠᱚᱞᱮᱨᱮ ᱦᱟᱨᱟ ᱞᱮᱱᱟᱭ ᱾ ᱟᱠᱚ ᱚᱲᱟᱜ ᱫᱚ ᱢᱤᱫ ᱨᱩᱥᱤᱠᱟ ᱵᱟᱹᱠᱷᱩᱞ ᱜᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱨᱩᱥᱤᱠᱟ ᱵᱟᱹᱠᱷᱩᱞ ᱨᱤᱱ ᱥᱮᱨᱮᱧ ᱨᱩᱥᱤᱠᱟ ᱟᱡ ᱟᱭᱳ ᱟᱨ ᱟᱡ ᱜᱚᱲᱚᱢ ᱦᱟᱲᱟᱢ ᱛᱤᱠᱤᱲᱟᱜ ᱥᱟᱛᱮᱨ ᱨᱮ ᱜᱤᱫᱽᱨᱟᱹ ᱡᱤᱭᱚᱱ ᱫᱚ ᱦᱟᱨᱟ ᱞᱮᱱᱟ ᱾ ᱟᱡ ᱜᱚᱲᱚᱢ ᱦᱟᱲᱟᱢ ᱥᱤᱱᱜ ᱢᱟᱱᱮ ᱣᱟᱤᱵᱟ ᱜᱮ ᱟᱡ ᱟᱭᱳ ᱤᱡ ᱥᱮᱨᱮᱧ ᱢᱟᱪᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

ᱥᱮᱪᱮᱫ ᱟᱨ ᱠᱟᱹᱢᱤ

ᱱᱚᱵᱽᱱᱤᱛ ᱟᱫᱤᱛᱭᱚ ᱣᱟᱤᱵᱟ ᱫᱚ ᱵᱷᱟᱨᱚᱛ ᱫᱤᱥᱚᱢ ᱣᱮᱥᱴ ᱵᱮᱸᱜᱚᱞ ᱯᱚᱱᱚᱛ ᱵᱮᱸᱜᱚᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱚᱱᱮᱨ ᱥᱤᱫᱽ ᱮ ᱥᱟᱹᱛ ᱟᱠᱟᱫᱼᱟ ᱾

ᱱᱚᱵᱽᱱᱤᱛ ᱟᱫᱤᱛᱭᱚ ᱣᱟᱤᱵᱟ ᱫᱚ ᱢᱟᱨᱟᱝᱟᱱ ᱯᱷᱞᱟᱤᱢ ᱯᱚᱨᱥᱚᱨ ᱞᱮᱠᱟᱛᱮ ᱠᱟᱛᱷᱮᱭ ᱯᱟᱥᱤᱯᱷᱤᱠ ᱩᱰᱟᱹᱱᱜᱟᱹᱰᱤ ᱦᱚᱝᱠᱚᱝ ᱥᱟᱶ ᱡᱚᱱᱚᱲᱟᱣ ᱮ ᱛᱟᱦᱮᱸᱠᱟᱱᱟ ᱾

ᱥᱮᱨᱮᱧ ᱯᱟᱥᱱᱟᱣ ᱠᱟᱹᱢᱤ

ᱟᱡ ᱫᱟᱫᱟ ᱥᱚᱛᱭᱚ ᱣᱟᱭᱤᱵᱟ ᱥᱮᱨᱮᱧ ᱠᱚᱭ ᱚᱞ ᱛᱚᱞ ᱫᱚᱦᱚᱭᱟ ᱟᱨ ᱮ ᱨᱟᱦᱟ ᱟᱜᱼᱟ ᱾ ᱠᱟᱴᱷᱢᱟᱸᱰᱩ ᱨᱮᱱᱟᱜ ᱠᱩᱴᱩᱢᱵᱟ ᱨᱩᱻᱚᱨᱚᱝ ᱜᱟᱶᱛᱟ,ᱥᱮᱨᱮᱧ ᱥᱟᱶᱛᱮ ᱠᱚ ᱨᱩᱻᱟᱹᱠᱤᱱᱟ ᱾

ᱫᱟᱞ ᱒᱐᱑᱑ ᱨᱮ ᱟᱡ ᱟᱭᱳᱭ ᱵᱚᱸᱜᱟ ᱛᱟᱞᱟ ᱮᱱ ᱛᱟᱭᱚᱢ ᱟᱠᱚ ᱨᱩᱥᱤᱠᱟ ᱵᱟᱹᱠᱷᱩᱞ ᱚᱲᱟᱜ ᱨᱮᱱᱟᱜ ᱟᱹᱭᱫᱟᱹᱨᱤ ᱫᱚᱦᱚ ᱞᱟᱹᱜᱤᱫ ᱦᱚᱲ ᱠᱚ ᱥᱟᱢᱟᱝ ᱨᱮ ᱱᱚᱵᱽᱱᱤᱛ ᱥᱮᱨᱮᱧ ᱮ ᱮᱦᱚᱵ ᱠᱮᱜᱼᱟ ᱾ ᱟᱡ ᱫᱟᱫᱟ ᱥᱟᱝ ᱢᱮᱥᱟ ᱠᱟᱛᱮ ᱥᱮᱨᱮᱧ ᱟᱠᱷᱽᱲᱟ ᱟᱨ ᱢᱮᱞᱟᱝᱠᱤ ᱵᱮᱱᱟᱣ ᱠᱟᱛᱮ ᱱᱮᱯᱟᱲᱤ ᱦᱚᱲ ᱥᱮᱨᱮᱧ ᱵᱟᱧᱪᱟᱣ ᱫᱚᱦᱚ ᱞᱟᱹᱜᱤᱫ ᱟᱨ ᱦᱟᱨᱟ ᱨᱟᱠᱟᱵ ᱞᱟᱹᱜᱤᱫ ᱠᱤᱱ ᱠᱩᱨᱩᱢᱩᱴᱩ ᱠᱮᱜᱼᱟ ᱾ ᱱᱟᱵᱽᱱᱤᱛ ᱟᱫᱤᱛᱭᱚ ᱣᱟᱭᱤᱵᱟ ᱫᱚ ᱥᱟᱶᱛᱟᱨᱮᱱ ᱟᱭᱳ ᱡᱟᱱᱟᱝ ᱦᱚᱲ ᱠᱚᱣᱟᱜ ᱮᱴᱠᱮᱴᱚᱬᱮ ᱤᱫᱤ ᱠᱟᱛᱮ ᱵᱟᱹᱲᱛᱤᱠᱟᱭ ᱛᱮ ᱥᱮᱨᱮᱧ ᱟᱭ ᱾

ᱟᱹᱠᱤᱱ ᱵᱚᱭᱦᱟ ᱵᱩᱦᱤᱱ ᱢᱮᱥᱟ ᱠᱟᱛᱮ ᱟᱭᱳ ᱦᱤᱨᱟ ᱫᱮᱵᱤ ᱣᱟᱭᱤᱵᱟ ᱟᱜ ᱥᱮᱨᱮᱧ ᱠᱚ ᱠᱤᱱ ᱥᱟᱢᱴᱟᱣ ᱠᱮᱜᱼᱟ ᱾ ᱵᱚᱭᱦᱟ ᱵᱟᱱᱟ ᱦᱚᱲ ᱛᱮ ᱟᱭᱳ ᱦᱤᱨᱟ ᱫᱮᱵᱤ ᱟᱜ ᱥᱮᱨᱮᱧ ᱠᱤᱱ ᱨᱮᱠᱚᱨᱰ ᱠᱮᱜᱼᱟ ᱾ ᱥᱟᱞ ᱒᱐᱑᱕ ᱨᱮ ᱟᱭᱳ ᱦᱤᱨᱟ ᱫᱮᱵᱤ ᱟᱜ ᱵᱮᱥ ᱵᱮᱥ ᱥᱮᱨᱮᱧ ᱠᱤᱱ ᱨᱮᱠᱚᱨᱰ ᱠᱮᱫ ᱛᱮ ᱥᱮᱨᱮᱧ ᱟᱞᱰᱚᱢ ᱠᱤᱱ ᱥᱟᱯᱲᱟᱣ ᱠᱮᱜᱼᱟ ᱱᱮᱯᱟᱲᱤ ᱦᱚᱲ ᱠᱚ ᱛᱟᱞᱟᱨᱮ ᱾ ᱚᱱᱟ ᱥᱮᱨᱮᱧ ᱟᱞᱵᱚᱢ ᱧᱩᱛᱩᱢ ᱫᱚ ᱟᱢᱟ ᱞᱟᱭᱤ ᱥᱨᱚᱫᱷᱟᱱᱡᱚᱲᱤ (ᱟᱭᱳ ᱠᱚᱞᱮᱨᱮ ᱦᱤᱨᱞᱟᱹ) ᱠᱤᱱ ᱫᱚᱦᱚ ᱠᱮᱜᱼᱟ ᱾ ᱱᱚᱶᱟ ᱥᱮᱨᱮᱧ ᱟᱞᱵᱚᱢ ᱫᱚ ᱱᱮᱯᱟᱲᱤ ᱫᱤᱥᱚᱢ ᱨᱟᱡᱜᱟᱲ ᱠᱟᱴᱷᱢᱟᱸᱰᱩ ᱨᱮᱱᱟᱜ ᱧᱩᱛᱩᱢᱟᱱ ᱴᱷᱟᱶ ᱯᱟᱴᱟᱱ ᱢᱩᱡᱤᱭᱚᱢ ᱨᱮ ᱓ ᱱᱚᱵᱷᱮᱢᱵᱚᱨ ᱒᱐᱑᱗ ᱨᱮ ᱱᱮᱯᱟᱲᱤ ᱦᱚᱲ ᱟᱨ ᱱᱮᱯᱟᱲᱤ ᱥᱟᱶᱛᱟ ᱫᱩᱞᱟᱹᱲᱤᱭᱟᱹ, ᱨᱩᱥᱤᱠᱟ ᱠᱚ ᱞᱟᱹᱜᱤᱫ ᱠᱤᱱ ᱩᱰᱷᱟᱹᱣ ᱩᱪᱷᱟᱹᱱ ᱠᱮᱜᱼᱟ ᱾

 ᱥᱟᱹᱠᱷᱭᱟᱹᱛ